ก่อศักดิ์ ไชยรัศมีศักดิ์

ก่อศักดิ์ ไชยรัศมีศักดิ์ เป็นนายกสมาคมกีฬาหมากล้อมแห่งประเทศไทย และเป็นประธานสมาคมหมากล้อมจีนโลก รวมถึงเป็นประธานกรรมการบริหารบริษัทซีพี ออลล์ จำกัด (มหาชน)

ก่อศักดิ์ได้รับการกล่าวว่า เป็นผู้นำหมากล้อมมาเผยแพร่ในประเทศไทยอย่างจริงจัง และต่อเนื่อง ตลอดจนเป็นผู้ได้รับมอบเกียรติบัตรหมากล้อมระดับฝีมือ 6 ดั้ง จากสมาคมหมากล้อมคันไซ คิอิน ประเทศญี่ปุ่น

นอกจากนี้ เขายังเป็นผู้เขียนคำนำและแสดงแนวคิดต่อนิยายกำลังภายในหลายเล่ม รวมถึงเป็นประธานชมรมไทยรักนาฬิกา

ประวัติ 
หมากล้อม
ก่อศักดิ์ ไชยรัศมีศักดิ์ เริ่มรู้จักหมากล้อมตั้งแต่สมัยเป็นนักเรียนมัธยม แต่ก็หยุดเล่นไปพักหนึ่ง ก่อนที่เขาจะได้ทำงานที่ฮ่องกงขณะที่มีอายุ 26 ปี โดยได้เรียนหมากล้อมกับอาจารย์เฉิน เจีย เว่ย และจากชาวไทยโดยอาจารย์โฆษา อารียา

เดือนเมษายน พ.ศ. 2557 ก่อศักดิ์ได้จัดการแข่งขัน “ไทยแลนด์ 16 ดั้งโกะลีก 2014” และในเดือนสิงหาคมของปีเดียวกัน เขาได้ทำหน้าที่เป็นประธานพิธีปิดและมอบรางวัลแก่ผู้เข้าแข่งขันรายการ “ราชันย์หมากล้อมไทย 2014”

บริหารธุรกิจ
นอกจากการเป็นนายกสมาคมกีฬาหมากล้อมแห่งประเทศไทยแล้ว เขายังเป็นประธานกรรมการบริหารบริษัทซีพี ออลล์ จำกัด (มหาชน) และเป็นผู้บริหารเซเว่น อีเลฟเว่น

งานเขียน
ก่อศักดิ์ ไชยรัศมีศักดิ์ ยังมีผลงานเขียนหนังสือ อาทิ CEO สอนน้อง, ก้าวแรกสู่หมากล้อม, เรียนรู้จากผู้แพ้, ข้อคิดเพื่ออนาคต และ อ่านสามก๊กถกยอดคน

ชีวิตส่วนตัว 
ก่อศักดิ์ ไชยรัศมีศักดิ์ เป็นผู้ที่ชอบอ่านนิยาย และวรรณกรรมของประเทศจีนเป็นอย่างมาก จวบจนถึงปัจจุบัน

รางวัลที่ได้รับ 
 รางวัลเบสท์ ซีอีโอ อวอร์ด 2010 ที่ตลาดหลักทรัพย์แห่งประเทศไทย
 รางวัลชนะเลิศอันดับหนึ่ง รีเทลล์ เอเชีย
 รางวัล "ซีอีโอยอดเยี่ยม" ประเภทธุรกิจบริการ ในงาน "เอสเอเอ อวอร์ด ฟอร์ ลิสท์ คอมพานีส์"
 รางวัล "CEO Econmass Award 2013" จากมหาวิทยาลัยหอการค้าไทย

อ้างอิง

แหล่งข้อมูลอื่น 
 เปิดตัว เพียเจต์ ไลมไลท์ ไดมอนด์
 สโมสรนักสู้ 28/08/57
 สโมสรนักสู้ 19/11/57

นักหมากล้อมชาวไทย
นักเขียนชาวไทย
บุคคลจากคณะเศรษฐศาสตร์ มหาวิทยาลัยธรรมศาสตร์